Roger Bussy-Rabutin
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1600-tallet
Roger Bussy-Rabutin var en fransk forfatter og offiser, og deltok i Frondekrigen (Fyrstefronden). Han utmerket seg som en vittig, men ondskapsfull skribent.
Hans Histoire amoureuse des Gaules (1665) var en frittalende roman fra hofflivet med en form som kombinerer fortelling og brev. Det skandaløse innholdet ga forfatteren fiender ved hoffet, og en straff som innebar et år i Bastillen. Samme år ble han valgt inn i det franske akademi. Senere ble han forvist til sitt gods i Bourgogne.Fra denne perioden i eksil, som varte i 16 år, stammer hans mest verdifulle verker, Mémoires, og en rikholdig brevveksling, Correspondance, utgitt i tiden 1697–1709, med mange interessante opplysninger om samtiden. Her publiserte han blant annet deler av brev fra sin kusine Madame de Sévigné, og ble dermed den første som gjorde hennes berømte brev kjent. Han kom senere tilbake til Paris og det franske akademiet, der han støttet «de nye» og Fontenelle i den berømte «striden mellom de gamle og de nye». Les mer i Store norske leksikon det franske akademi Frankrikes litteratur Eksterne lenker Histoire amourese des Gaules (BnF, Gallica)